CELEX: 62016CN0246
Language: hu
Date: 2016-04-28 00:00:00
Title: C-246/16. sz. ügy: A Commissione tributaria provinciale di Siracusa (Olaszország) által 2016. április 28-án benyújtott előzetes döntéshozatal iránti kérelem – Enzo Di Maura kontra Agenzia delle Entrate – Direzione Provinciale di Siracusa

18.7.2016   
            
            
               HU
            
            
               Az Európai Unió Hivatalos Lapja
            
            
               C 260/26
            
         A Commissione tributaria provinciale di Siracusa (Olaszország) által 2016. április 28-án benyújtott előzetes döntéshozatal iránti kérelem – Enzo Di Maura kontra Agenzia delle Entrate – Direzione Provinciale di Siracusa
   (C-246/16. sz. ügy)
   (2016/C 260/33)
   Az eljárás nyelve: olasz
   
      A kérdést előterjesztő bíróság
   
   Commissione tributaria provinciale di Siracusa
   
      Az alapeljárás felei
   
   
      Felperes: Enzo Di Maura
   
      Alperes: Agenzia delle Entrate – Direzione Provinciale di Siracusa
   
      Az előzetes döntéshozatalra előterjesztett kérdések
   
   
               1)
            
            
               Tekintettel a 77/388/EGK irányelvnek (1) a felek által kikötött ellenszolgáltatás megfizetése teljes vagy részleges elmaradása esetén alkalmazott adóalapcsökkentésre és az adóköteles ügyletekre felszámított héa helyesbítésére vonatkozó 11. cikke C. része (1) bekezdésére és 20. cikke (1) bekezdése b) pontja második mondatára, összhangban áll-e az arányosságnak és a tényleges érvényesülésnek az EUMSZ-ben rögzített elveivel és a héa alkalmazását szabályozó semlegesség elvével az olyan korlátozások előírása, amelyek – a fizetésképtelenségi eljárás előre nem látható időtartamához kapcsolódó időbeli ütemezés szempontjából is - lehetetlenné vagy rendkívül terhessé teszik az adóalany részére a nem vagy csak részben megfizetett ellenszolgáltatással kapcsolatos adóösszeg visszaigénylését?
            
         
               2)
            
            
               Az első kérdésre adott igenlő válasz esetén, összhangban áll-e a fent hivatkozott elvekkel a 633/1972. sz. DPR (köztársasági elnöki rendelet) 26. cikke (2) bekezdésének a 2015. december 28-i 208. sz. törvény 1. cikkének (126) és (127) bekezdésében előírt módosításokat megelőzően hatályos szövegéhez hasonló olyan szabályozás, amely az adó visszatérítéséhez való jogot az eredménytelen fizetésképtelenségi eljárások előzetes lefolytatásának bizonyításához köti, vagyis arra az uniós tagállam ítélkezési gyakorlata és adóhatósági gyakorlata szerint kizárólag a vagyon végleges felosztásának eredménytelensége vagy – ennek hiányában – a felszámolási eljárást lezáró végzés jogerőre emelkedését követően kerülhet sor, abban az esetben is, ha ezek a tevékenységek a követelés összege, behajthatóságának valószínűsége és a fizetésképtelenségi eljárás költségei alapján egyértelműen nem gazdaságosak, figyelembe véve, hogy egyébként az említett előfeltételek bekövetkezésére a csődeljárás megindításától számított több év elteltével kerülhet sor?
            
         
      (1)  (.) a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet 1. kötet 23. o.)